《题大长公主林馆》
明代·揭轨

主家林馆御沟西，杨柳芙蓉映舞衣。
玉沼萍开鱼上跃，绣帘花舞燕低飞。
微风翠辇宫中去，淡月霓旌苑外归。
四海升平当此日，万年行乐莫相违。

作者简介：明江西临川人。揭傒斯后裔。洪武初以明经荐举入京，任清河县主簿，迁知县事。有惠政，民怀其德。后辞职归，以教授为生。尝被召定《书传会选》，并数承帝顾问。有《清河集》。